
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3158 

24 Νοεμβρίου 2014 


ΑΠΟΦΑΣΕΙ Σ 

Αριθμι. 54007 

Εξουσιοδότηση υπογραφής «Με εντολή Αναπληρωτή 
Υπουργού» του Αναπληρωτή Υπουργού Περιβάλλο¬ 
ντος Ενέργειας και Κλιματικής Αλλαγής στους Γενι¬ 
κούς και Ειδικούς Γραμματείς καθώς και στους Προ¬ 
ϊσταμένους των Γ ενικών Διευθύνσεων, Διευθύνσεων, 
Τμημάτων, Αυτοτελών Γραφείων και Ειδικών Υπηρε¬ 
σιών του Υπουργείου Περιβάλλοντος, Ενέργειας και 
Κλιματικής Αλλαγής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις 

α) Των άρθρων 41, 50, 51, 52, 53, 54 και 90 του κώ¬ 
δικα νομοθεσίας για την Κυβέρνηση και Κυβερνητικά 
Όργανα, ο οποίος κυρώθηκε με το άρθρο πρώτο του 
Π.Δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (ΦΕΚ Α' 98). 

β) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 141) και του 
Π.Δ. 119/2013 «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών 
(ΦΕΚ Α' 153). 

γ) Του Π.Δ. 46/2014 «Διορισμός Αναπληρωτών Υπουρ¬ 
γών» (ΦΕΚ Α' 79). 

δ) Του Π.Δ. 189/2009 «Καθορισμός και ανακατανομή 
των αρμοδιοτήτων των Υπουργείων» (ΦΕΚ Α' 221). 

ε) Του Π.Δ. 24/2010 «Ανακαθορισμός των αρμοδιοτήτων 
των Υπουργείων και τροποποιήσεις του Π.Δ. 189/2009 
(ΦΕΚ Α' 56). 

στ) Του Π.Δ. 28/1993 «Καθορισμός αρμοδιοτήτων που 
διατηρούνται από τον Υπουργό και τις περιφερειακές 
υπηρεσίες διανομαρχιακού επιπέδου του Υπουργείου 
Περιβάλλοντος, Χωροταξίας και Δημοσίων'Εργων» (ΦΕΚ 
Α' 9). 

ζ) Του Π.Δ. 100/2014 «Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής (ΦΕΚ Α' 167). 

η) Της με αριθμό Υ521/30-10-2014 απόφασης του Πρω¬ 
θυπουργού «Καθορισμός αρμοδιοτήτων του Αναπληρω¬ 
τή Υπουργού Περιβάλλοντος, Ενέργειας και Κλιματικής 
Αλλαγής Νικολάου Ταγαρά» (ΦΕΚ Β' 2971). 


ι) Της με αριθμό 2876/7.10.2009 απόφασης του Πρω¬ 
θυπουργού «Αλλαγή τίτλου Υπουργείων» (ΦΕΚ Β' 2234). 

ια) Της με αριθμό Δ17γ/07/ΦΝ439.4/4.3.2007 απόφα¬ 
σης του Υπουργού ΠΕ.ΧΩ.Δ.Ε. «Αποφαινόμενα και γνω- 
μοδοτούντα όργανα του Υπουργείου Περιβάλλοντος, 
Χωροταξίας και Δημοσίων'Εργων και των εποπτευό¬ 
μενων νομικών προσώπων, κατά την ανάθεση και εκτέ¬ 
λεση συμβάσεων μελετών και συναφών υπηρεσιών του 
Ν. 3316/2005» (ΦΕΚ Β' 447). 

2. Την ανάγκη διασφάλισης της εύρυθμης και απο¬ 
δοτικής λειτουργίας των υπηρεσιών του Υπουργείου 
Περιβάλλοντος, Ενέργειας και Κλιματικής Αλλαγής. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Παρέχεται η εξουσιοδότηση υπογραφής «Με εντολή 
Αναπληρωτή Υπουργού» των αποφάσεων, εγγράφων 
και λοιπών διοικητικών πράξεων στους κατωτέρω Γε¬ 
νικούς Γραμματείς και τον Ειδικό Γραμματέα Υδάτων 
Προϊσταμένους των Γ ενικών Διευθύνσεων, Διευθύνσεων, 
Τμημάτων και Αυτοτελών Τμημάτων του Υπουργείου 
Περιβάλλοντος, Ενέργειας και Κλιματικής Αλλαγής αρ¬ 
μοδιότητας του Αναπληρωτή Υπουργού ως εξής: 

Άρθρο 1 

Γ ενικός Γ ραμματέας του Υπουργείου Περιβάλλοντος, 
Ενέργειας και Κλιματικής Αλλαγής 

Στον Γ ενικό Γ ραμματέα του Υπουργείου Περιβάλλο¬ 
ντος, Ενέργειας και Κλιματικής Αλλαγής παρέχεται η 
εξουσιοδότηση υπογραφής «Με εντολή Αναπληρωτή 
Υπουργού» αποφάσεων, εγγράφων και λοιπών διοικητι¬ 
κών πράξεων αρμοδιότητας του Αναπληρωτή Υπουργού 
που αφορούν σε: 

1. Συντονισμό της δραστηριότητας των Γ ενικών Διευ¬ 
θύνσεων του Υπουργείου αρμοδιότητας Αναπληρωτή 
Υπουργού. 

2. α) Προκηρύξεις, αποφάσεις ανάθεσης, κατάρτιση 
και υπογραφή συμβάσεων για την προμήθεια αγαθών 
ή την παροχή υπηρεσιών και εκπόνηση μελετών ή την 
εκτέλεση έργων για τα θέματα της αρμοδιότητάς του 
μέχρι το ποσό του 1.000.000 ευρώ, άνευ ΦΠΑ, για ανα¬ 
θέσεις και συμβάσεις χρηματοδοτούμενες αποκλειστικά 
από εθνικούς πόρους και μέχρι το ποσό των 5.000.000 
ευρώ, άνευ ΦΠΑ, για αναθέσεις και συμβάσεις συγχρη- 
ματοδοτούμενες από την Ευρωπαϊκή Ένωση. 

β) Αποφάσεις, πράξεις ή εντολές για τη σύσταση και 
συγκρότηση επιτροπών, την πληρωμή δαπανών, την 
παρακολούθηση, υλοποίηση και παραλαβή των πα¬ 
ραδοτέων των ανωτέρω αναθέσεων και συμβάσεων 
του εδαφίου (α) ως και λήψη αποφάσεων επί σχετικών 
ενστάσεων και προσφυγών και υπογραφή τεχνικών 
δελτίων ή αιτήσεων χρηματοδότησης προς τρίτους, 
ανεξαρτήτως ποσού. 

γ) Συμβάσεις εκπόνησης μελετών και παροχής συνα¬ 
φών υπηρεσιών του Ν. 3316/2005 (ΦΕΚ Α' 42) για θέματα 
αρμοδιότητάς του που υπάγονται στις διατάξεις των 
ανωτέρω εδαφίων (α) και (β), επιφυλασσομένων των 
ειδικών ρυθμίσεων που θεσπίζονται κατ' εξουσιοδότηση 
της παραγράφου 2 του άρθρου 45 Ν. 3316/2005 σχετικά 
με τα αποφαινόμενα και γνωμοδοτούντα όργανα για τις 
ανάγκες εφαρμογής του νόμου αυτού. 

3. Συγκρότηση μη αμειβόμενων επιτροπών και ομάδων 
εργασίας. 

4. Εισηγήσεις νομοθετικών και άλλων διοικητικών μέ¬ 
τρων για θέματα αρμοδιότητάς του. 

5. Υποβολή ερωτημάτων προς το Νομικό Συμβούλιο 
του Κράτους πλην των ερωτημάτων που αφορούν σε 
θέματα της Γ ενικής Διεύθυνσης Ανάπτυξης και Προστα¬ 
σίας Δασών και Αγροπεριβάλλοντος. 

6. Εποπτεία του Εθνικού Κέντρου Βιώσιμης και Αει¬ 
φόρου Ανάπτυξης (Ε.Κ.Β.Α.Α). 

7. Απαντήσεις σε αιτήματα των πολιτών που αφο¬ 
ρούν επανεξέταση θεμάτων, για τα οποία δόθηκε ήδη 
απάντηση από τον οικείο Προϊστάμενο των διοικητικών 
μονάδων της Γ ενικής Διεύθυνσης Ανάπτυξης και Προ¬ 
στασίας Δασών και Αγροπεριβάλλοντος. 

8. Έγγραφα αρμοδιότητας περισσοτέρων του ενός 
Προϊσταμένων Διευθύνσεων της Γενικής Διεύθυνσης 
Ανάπτυξης και Προστασίας Δασών και Αγροπεριβάλ- 
λοντος. 

9. Τοποθετήσεις και μετακινήσεις υπαλλήλων των διοι¬ 
κητικών μονάδων αρμοδιότητας του Γ ενικού Διευθυντή 
Ανάπτυξης και Προστασίας Δασών και Αγροπεριβάλ- 
λοντος. 

10. Μετακίνηση εκτός έδρας σε αποστολές στο εσω¬ 
τερικό και στο εξωτερικό των Προϊσταμένων και των 
υπαλλήλων των διοικητικών μονάδων της Γενικής Δι¬ 
εύθυνσης Ανάπτυξης και Προστασίας Δασών και Αγρο- 
περιβάλλοντος, καθώς και θεωρήσεις των ημερολογίων 
κίνησης, οδοιπορικών εξόδων και ημερήσιας αποζημί¬ 
ωσης αυτών. 

11. Χορήγηση αδειών πάσης φύσεως στους Προϊσταμέ¬ 
νους των διοικητικών μονάδων της Γ ενικής Διεύθυνσης 
Ανάπτυξης και Προστασίας Δασών και Αγροπεριβάλ- 
λοντος. 

12. Χορήγηση αδειών υπηρεσιακής εκπαίδευσης και 
αδειών χωρίς αποδοχές, στο πάσης φύσεως προσωπικό 
των διοικητικών μονάδων αρμοδιότητας του Γενικού 
Διευθυντή Ανάπτυξης και Προστασίας Δασών και Αγρο- 
περιβάλλοντος. 

13. Έγκριση παρακολούθησης προγραμμάτων επιμόρ¬ 
φωσης των Προϊσταμένων των διοικητικών μονάδων 
αρμοδιότητας του Γενικού Διευθυντή Ανάπτυξης και 
Προστασίας Δασών και Αγροπεριβάλλοντος. 

14. Διενέργεια διαχειριστικού ελέγχου κατά παντός 
υπευθύνου, καθώς και έκδοση των καταλογιστικών 
πράξεων σχετικά με θέματα αρμοδιότητας της Γενι¬ 


κής Διεύθυνσης Ανάπτυξης και Προστασίας Δασών και 
Αγροπεριβάλλοντος. 

15. Καθορισμός διαδικασίας εφαρμογής - υλοποίη¬ 
σης καθώς και διαδικασίας καταβολής χρηματοδότησης 
εγκεκριμένων έργων από την Ευρωπαϊκή Επιτροπή στα 
πλαίσια του κανονισμού του Είίθ + ή άλλων χρηματο¬ 
δοτικών μέσων. 

16. Πρόσκληση εκδήλωσης ενδιαφέροντος για την 
υλοποίηση δράσεων εγκεκριμένων έργων από την Ευ¬ 
ρωπαϊκή Επιτροπή στα πλαίσια του κανονισμού Είίθ + 
ή άλλων χρηματοδοτικών μέσων. 

17. Σύσταση Επιτροπής αξιολόγησης των υποψηφίων 
αναδοχών για την υλοποίηση δράσεων εγκεκριμένων 
έργων από την Ευρωπαϊκή Επιτροπή στα πλαίσια του 
κανονισμού ϋίθ + ή άλλων χρηματοδοτικών μέσων. 

18. Υπογραφή σύμβασης εκτέλεσης για την υλοποίη¬ 
ση δράσεων εγκεκριμένων έργων από την Ευρωπαϊκή 
Επιτροπή στα πλαίσια του κανονισμού Είίθ + ή άλλων 
χρηματοδοτικών μέσων. 

19. Απόφαση ανάθεσης υλοποίησης στους αναδόχους 
δράσεων εγκεκριμένων έργων από την Ευρωπαϊκή Επι¬ 
τροπή στα πλαίσια του κανονισμού Είίθ + ή άλλων χρη¬ 
ματοδοτικών μέσων. 

20. Διαταγές για διενέργεια έρευνας καιΈνορκης Δι¬ 
οικητικής Εξέτασης σε δασικές υπηρεσίες. 

21. Απόφαση καθορισμού κριτηρίων και διαδικασιών 
αναγνώρισης και εποπτείας των κέντρων περίθαλψης 
ειδών της Άγριας Πανίδας σύμφωνα με τα οριζόμενα 
στην με αριθμό 336107/2000 απόφαση Υφυπουργού Γε- 
ωργίας (ΦΕΚ Β' 223). 

22. Έκδοση άδειας ίδρυσης και άδειας λειτουργίας 
κέντρων περίθαλψης ειδών της Άγριας Πανίδας σύμ¬ 
φωνα με τα οριζόμενα στην παράγραφο γ του άρθρου 
6 της με αριθμό 336107/2000 απόφασης Υφυπουργού 
Γεωργίας (ΦΕΚ Β' 223). 

23. Προδιαγραφές για την σύνταξη μελέτης επιπτώ¬ 
σεων επί του περιβάλλοντος κλπ. σύμφωνα με τα ορι¬ 
ζόμενα στην παράγραφο 5 του άρθρου 45 Ν. 998/1979 
(ΦΕΚ Α' 298). 

24. Απόφαση συγκρότησης Γνωμοδοτικής Επιτροπής 
κέντρου περίθαλψης ειδών της Άγριας Πανίδας σύμ¬ 
φωνα με τα οριζόμενα στο άρθρο 6 της με αριθμό 
336107/2000 απόφασης Υφυπουργού Γεωργίας (ΦΕΚ 
Β' 223). 

25. Διοικητικές πράξεις και έγγραφα που αφορούν 
στην διαδικασία Επιβεβαίωσης της Διαχειριστικής 
Επάρκειας της Γ ενικής Διεύθυνσης Ανάπτυξης και Προ¬ 
στασίας Δασών και Αγροπεριβάλλοντος, όπως απαιτού¬ 
νται κατά την κείμενη νομοθεσία και κυρίως τα κάτωθι: 

α.Έγκριση και εφαρμογή του Εγχειριδίου Διαδικασιών 
Διαχειριστικής Επάρκειας. 

β. Ορισμό Μονάδας/ Οργάνου αρμοδίων για τον σχε¬ 
δίασμά και ωρίμανση έργων. 

γ. Ορισμό Μονάδας/ Οργάνου αρμοδίων για την διε¬ 
νέργεια διαγωνισμών και την ανάθεση διαχείριση Συμ¬ 
βάσεων. 

δ. Ορισμό Μονάδας/ Οργάνου αρμοδίων για την πα¬ 
ρακολούθηση της υλοποίησης των έργων και την πι¬ 
στοποίηση του φυσικού αντικειμένου. 

ε. Υποβολή σχετικής αίτησης, για Επιβεβαίωση της 
Διαχειριστικής Επάρκειας της Γ ενικής Διεύθυνσης Ανά¬ 
πτυξης και Προστασίας Δασών και Αγροπεριβάλλοντος 
στην αρμόδια Διαχειριστική Αρχή. 

Αρθρο 2 

Γενικός Γραμματέας Χωρικού Σχεδιασμού 
και Αστικού Περιβάλλοντος 

Στον Γενικό Γραμματέα Χωρικού Σχεδιασμού και 
Αστικού Περιβάλλοντος παρέχεται η εξουσιοδότηση 
υπογραφής «Με εντολή Αναπληρωτή Υπουργού», απο¬ 
φάσεων, εγγράφων και λοιπών διοικητικών πράξεων, 
αρμοδιότητας Αναπληρωτή Υπουργού ή αρμοδιότητας 
η οποία ασκείται παράλληλα από τον Υπουργό και τον 
Αναπληρωτή Υπουργό, που αφορούν σε: 

1. Συντονισμό της δραστηριότητας των διοικητικών 
μονάδων της Γενικής Γραμματείας Χωρικού Σχεδια- 
σμού και Αστικού Περιβάλλοντος που εμπίπτουν στην 
αρμοδιότητά του. 

2. Απαντήσεις σε αιτήματα των πολιτών που αφο¬ 
ρούν επανεξέταση θεμάτων, για τα οποία δόθηκε ήδη 
απάντηση από τον Προϊστάμενο της αρμόδιας Γ ενικής 
Διεύθυνσης της Γ ενικής Γ ραμματείας Χωρικού Σχεδια- 
σμού και Αστικού Περιβάλλοντος. 

3. Έγγραφα αρμοδιότητας περισσότερων του ενός 
Προϊσταμένων των διοικητικών μονάδων της Γενικής 
Γραμματείας Χωρικού Σχεδιασμού και Αστικού Περι¬ 
βάλλοντος. 

4. Συγκρότηση μη αμειβομένων επιτροπών και ομάδων 
εργασίας. 

5. Χορήγηση αδειών πάσης φύσεως στους Προϊστα¬ 
μένους των διοικητικών μονάδων αρμοδιότητάς του. 

6. Χορήγηση αδειών υπηρεσιακής εκπαίδευσης και 
αδειών χωρίς αποδοχές, στο πάσης φύσεως προσωπικό 
των διοικητικών μονάδων αρμοδιότητάς του. 

7. Έγκριση παρακολούθησης προγραμμάτων επιμόρ¬ 
φωσης των Προϊσταμένων των διοικητικών μονάδων 
αρμοδιότητάς του. 

8. Υποβολή ερωτημάτων για θέματα αρμοδιότητάς 
του προς το Νομικό Συμβούλιο του Κράτους. 

9. Δημοσίευση αποφάσεων ισολογισμών ως στοιχείο 
εποπτείας νομικών προσώπων. 

10. α) Προκηρύξεις, αποφάσεις ανάθεσης, κατάρτιση 
και υπογραφή συμβάσεων για την προμήθεια αγαθών 
ή την παροχή υπηρεσιών και εκπόνηση μελετών ή την 
εκτέλεση έργων μέχρι το ποσό του 1.000.000 ευρώ, άνευ 
ΦΠΑ για αναθέσεις και συμβάσεις χρηματοδοτούμενες 
αποκλειστικά από εθνικούς πόρους και μέχρι το ποσό 
των 5.000.000 ευρώ, άνευ ΦΠΑ για αναθέσεις και συμβά¬ 
σεις συγχρηματοδοτούμενες από την ΕυρωπάίκήΈνωση. 

β) Αποφάσεις, πράξεις ή εντολές για τη σύσταση και 
συγκρότηση επιτροπών, την πληρωμή δαπανών, την 
παρακολούθηση, υλοποίηση και παραλαβή των πα¬ 
ραδοτέων των ανωτέρω αναθέσεων και συμβάσεων 
του εδαφίου (α) ως και λήψη αποφάσεων επί σχετικών 
ενστάσεων και προσφυγών και υπογραφή τεχνικών 
δελτίων ή αιτήσεων χρηματοδότησης προς τρίτους, 
ανεξαρτήτως ποσού. 

γ) Συμβάσεις εκπόνησης μελετών και παροχής συ¬ 
ναφών υπηρεσιών του Ν. 3316/2005 (ΦΕΚ Α' 42) για τα 
θέματα αρμοδιότητάς του που υπάγονται στις διατάξεις 
των ανωτέρω εδαφίων (α) και (β), επιφυλασσομένων των 
ειδικών ρυθμίσεων που θεσπίζονται κατ’ εξουσιοδότηση 
του της παραγράφου 2 του άρθρου 45 Ν. 3316/2005 σχε¬ 
τικά με τα αποφαινόμενα και γνωμοδοτούντα όργανα 
για τις ανάγκες εφαρμογής του νόμου αυτού. 


11. Διενέργεια διαχειριστικού ελέγχου κατά παντός 
υπευθύνου, καθώς και έκδοση των καταλογιστικών 
πράξεων. 

12. Μετακίνηση εκτός έδρας σε αποστολές στο εσω¬ 
τερικό και στο εξωτερικό των Προϊσταμένων και των 
υπαλλήλων των διοικητικών μονάδων της Ειδικής Υπη¬ 
ρεσίας Επιχειρησιακού Προγράμματος Περιβάλλον και 
Αειφόρος Ανάπτυξη (ΕΥΔ ΕΠΠΕΡΑΑ), καθώς και θεω¬ 
ρήσεις των ημερολογίων κίνησης, οδοιπορικών εξόδων 
και ημερήσιας αποζημίωσης αυτών. 

Αρθρο 3 

Ειδικός Γ ραμματέας Υδάτων 

Στον Ειδικό Γραμματέα Υδάτων παρέχεται η εξουσιο¬ 
δότηση υπογραφής «Με εντολή Αναπληρωτή Υπουργού» 
αποφάσεων, εγγράφων και λοιπών διοικητικών πράξεων 
που αφορούν σε: 

1. Συντονισμό της δραστηριότητας των διοικητικών 
μονάδων της Ειδικής Γ ραμματείας Υδάτων που εμπί¬ 
πτουν στην αρμοδιότητά του. 

2. α) Προκηρύξεις, αποφάσεις ανάθεσης, κατάρτιση και 
υπογραφή συμβάσεων για την προμήθεια αγαθών ή την 
παροχή υπηρεσιών και εκπόνηση μελετών ή την εκτέ¬ 
λεση έργων για θέματα της αρμοδιότητάς του μέχρι 
το ποσό του 1.000.000 ευρώ, άνευ ΦΠΑ για αναθέσεις 
και συμβάσεις χρηματοδοτούμενες αποκλειστικά από 
εθνικούς πόρους και μέχρι το ποσό των 5.000.000 ευρώ, 
άνευ ΦΠΑ για προκηρύξεις, αναθέσεις και συμβάσεις 
συγχρηματοδοτούμενες από την ΕυρωπάίκήΈνωση. 

β) Αποφάσεις, πράξεις ή εντολές για τη σύσταση και 
συγκρότηση επιτροπών, την πληρωμή δαπανών, την 
παρακολούθηση, υλοποίηση και παραλαβή των πα¬ 
ραδοτέων των ανωτέρω αναθέσεων και συμβάσεων 
του εδαφίου (α) ως και λήψη αποφάσεων επί σχετικών 
ενστάσεων και προσφυγών και υπογραφή τεχνικών 
δελτίων ή αιτήσεων χρηματοδότησης προς τρίτους, 
ανεξαρτήτως ποσού. 

γ) Συμβάσεις εκπόνησης μελετών και παροχής συ¬ 
ναφών υπηρεσιών του Ν. 3316/2005 (ΦΕΚ Α' 42) για τα 
θέματα αρμοδιότητάς του που υπάγονται στις διατάξεις 
των ανωτέρω εδαφίων (α) και (β), επιφυλασσομένων των 
ειδικών ρυθμίσεων που θεσπίζονται και εξουσιοδότηση 
της παραγράφου 2 του άρθρου 45 Ν. 3316/2005 σχετικά 
με τα αποφαινόμενα και γνωμοδοτούντα όργανα για τις 
ανάγκες εφαρμογής του νόμου αυτού. 

3. Απαντήσεις σε αιτήματα των πολιτών που αφο¬ 
ρούν επανεξέταση θεμάτων, για τα οποία δόθηκε ήδη 
απάντηση από τον οικείο Προϊστάμενο των διοικητικών 
μονάδων της Ειδικής Γ ραμματείας Υδάτων. 

4. Έγγραφα αρμοδιότητας περισσοτέρων του ενός 
Προϊσταμένων των διοικητικών μονάδων αρμοδιότητάς 
του. 

5. Υποβολή ερωτημάτων για θέματα αρμοδιότητάς 
του προς το Νομικό Συμβούλιο του Κράτους. 

6. Συγκρότηση μη αμειβομένων επιτροπών και ομάδων 
εργασίας. 

7. Τοποθετήσεις και μετακινήσεις υπαλλήλων των δι¬ 
οικητικών μονάδων αρμοδιότητάς του. 

8. Μετακίνηση εκτός έδρας σε αποστολές στο εσω¬ 
τερικό και στο εξωτερικό των Προϊσταμένων και των 
υπαλλήλων των διοικητικών του μονάδων και των Προ¬ 
ϊσταμένων και υπαλλήλων του Σώματος Επιθεωρητών 
Περιβάλλοντος, Δόμησης, Ενέργειας και Μεταλλείων, 

καθώς και θεωρήσεις των ημερολογίων κίνησης, οδοι¬ 
πορικών εξόδων και ημερήσιας αποζημίωσης αυτών. 

9. Χορήγηση αδειών πόσης φύσεως στους Προϊστα¬ 
μένους των διοικητικών μονάδων αρμοδιότητάς του. 

10. Χορήγηση αδειών υπηρεσιακής εκπαίδευσης και 
αδειών χωρίς αποδοχές, στο πόσης φύσεως προσωπικό 
των διοικητικών μονάδων αρμοδιότητάς του. 

11. Έγκριση παρακολούθησης προγραμμάτων επιμόρ¬ 
φωσης των Προϊσταμένων των διοικητικών μονάδων 
αρμοδιότητάς του. 

12. Διενέργεια διαχειριστικού ελέγχου κατά παντός 
υπευθύνου, καθώς και έκδοση των καταλογιστικών 
πράξεων. 

13. Εισήγηση νομοθετικών και άλλων διοικητικών μέ¬ 
τρων για την εφαρμογή της νομοθεσίας σχετικά με την 
προστασία και διαχείριση υδάτων. 

14. Κατάρτιση των εθνικών προγραμμάτων προστασί¬ 
ας και διαχείρισης του υδατικού δυναμικού της χώρας, 
παρακολούθηση και συντονισμό της εφαρμογής τους. 

15. Κατάρτιση της ετήσιας έκθεσης σχετικά με την 
κατάσταση του υδάτινου περιβάλλοντος της χώρας. 

16. Εισηγήσεις για τον συντονισμό των υπηρεσιών και 
των κρατικών φορέων για την συμμετοχή στα αρμόδια 
κοινοτικά όργανα για κάθε ζήτημα που αφορά στην 
προστασία και τη διαχείριση των υδάτων. 

17. Εισήγηση των γενικών κανόνων κοστολόγησης και 
τιμολόγησης των υδάτων και την παρακολούθηση της 
τήρησής τους. 

18. Παρακολούθηση σε εθνικό επίπεδο της ποιότητας 
και της ποσότητας των υδάτων σε συνεργασία με τις 
Διευθύνσεις Υδάτων των Αποκεντρωμένων Διοικήσεων 
και την ανάπτυξη και τη λειτουργία εθνικού δικτύου 
παρακολούθησης της ποιότητας και της ποσότητας 
των υδάτων. 

19. Παρακολούθηση της λειτουργίας των Διευθύνσεων 
Υδάτων των Αποκεντρωμένων Διοικήσεων και την πα¬ 
ροχή οδηγιών για την άσκηση των αρμοδιοτήτων τους. 

20. Διαχείριση βάσης υδρολογικών και μετεωρολο¬ 
γικών δεδομένων σε εθνικό επίπεδο και διαρκής ενη¬ 
μέρωσή της. 

21. Σύνταξη πλήρους και αναλυτικής έκθεσης με τα 
χαρακτηριστικά κάθε λεκάνης απορροής και τις επιπτώ¬ 
σεις των ανθρώπινων δραστηριοτήτων στην κατάσταση 
των επιφανειακών και των υπογείων υδάτων, καθώς 
και την οικονομική ανάλυση κάθε χρήσης ύδατος στη 
λεκάνη αυτή. 

22. Κατάρτιση του Εθνικού Μητρώου προστατευ- 
όμενων περιοχών σύμφωνα με το οριζόμενα στο ν. 
3199/2003 (ΦΕΚ Α' 280) και το Π.Δ. 51/2007 (ΦΕΚ Α' 54). 

23. Προστασία, αναβάθμιση και αποκατάσταση όλων 
των συστημάτων των επιφανειακών υδάτων, καθώς και 
των τεχνητών και ιδιαιτέρως τροποποιημένων υδατικών 
συστημάτων. 

24. Κατάρτιση ετήσιων εκθέσεων σχετικά με την 
υλοποίηση, αξιολόγηση και τον έλεγχο εφαρμογής 
του εθνικού προγράμματος διαχείρισης των κινδύνων 
πλημμύρας. 

25. Διοικητικές πράξεις και έγγραφα που αφορούν 
στην διαδικασία Επιβεβαίωσης της Διαχειριστικής 
Επάρκειας της Ειδικής Γραμματείας Υδάτων όπως 
απαιτούνται κατά την κείμενη νομοθεσία και κυρίως 
τα κάτωθι: 

α. Την έγκριση και εφαρμογή του Εγχειριδίου Διαδι¬ 
κασιών Διαχειριστικής Επάρκειας. 


β. Τον ορισμό Μονάδας / Οργάνου αρμοδίων για τον 
σχεδίασμά και ωρίμανση έργων. 

γ. Τον ορισμό Μονάδας / Οργάνου αρμοδίων για την 
διενέργεια διαγωνισμών και την ανάθεση διαχείρισης 
Συμβάσεων. 

δ. Τον ορισμό Μονάδας/ Οργάνου αρμοδίων για την 
παρακολούθηση της υλοποίησης των έργων και την 
πιστοποίηση του φυσικού αντικειμένου. 

ε. Την υποβολή σχετικής αίτησης, για Επιβεβαίωση 
της Διαχειριστικής Επάρκειας της Ειδικής Γραμματείας 
Υδάτων, στην αρμόδια Διαχειριστική Αρχή. 

26. Σε ό,τι αφορά τα θέματα των διοικητικών μονάδων 
του Σώματος Επιθεώρησης Περιβάλλοντος, Δόμησης, 
Ενέργειας και Μεταλλείων: 

α) Προκηρύξεις, αποφάσεις ανάθεσης, κατάρτιση και 
υπογραφή συμβάσεων για την προμήθεια αγαθών ή 
την παροχή υπηρεσιών και εκπόνηση μελετών ή την 
εκτέλεση έργων μέχρι το ποσό του 1.000.000 ευρώ, άνευ 
ΦΠΑ για αναθέσεις και συμβάσεις χρηματοδοτούμενες 
αποκλειστικά από εθνικούς πόρους και μέχρι το ποσό 
των 5.000.000 ευρώ, άνευ ΦΠΑ για αναθέσεις και συμβά¬ 
σεις συγχρηματοδοτούμενες από την Ευρωπαϊκή Ένωση. 

β) Αποφάσεις, πράξεις ή εντολές για τη σύσταση και 
συγκρότηση επιτροπών, την πληρωμή δαπανών, την 
παρακολούθηση, υλοποίηση και παραλαβή των πα¬ 
ραδοτέων των ανωτέρω αναθέσεων και συμβάσεων 
του εδαφίου (α) ως και λήψη αποφάσεων επί σχετικών 
ενστάσεων και προσφυγών και υπογραφή τεχνικών 
δελτίων ή αιτήσεων χρηματοδότησης προς τρίτους, 
ανεξαρτήτως ποσού. 

γ) Συμβάσεις εκπόνησης μελετών και παροχής συ¬ 
ναφών υπηρεσιών του Ν. 3316/2005 (ΦΕΚ Α' 42) για τα 
θέματα αρμοδιότητάς του που υπάγονται στις διατάξεις 
των ανωτέρω εδαφίων (α) και (β), επιφυλασσομένων των 
ειδικών ρυθμίσεων που θεσπίζονται και εξουσιοδότηση 
του της παραγράφου 2 του άρθρου 45 Ν. 3316/2005 σχε¬ 
τικά με τα αποφαινόμενα και γνωμοδοτούντα όργανα 
για τις ανάγκες εφαρμογής του νόμου αυτού. 

δ) Συντονισμό των υπηρεσιών του Σώματος Επιθε¬ 
ώρησης Περιβάλλοντος, Δόμησης, Ενέργειας και Με¬ 
ταλλείων. 

ε) Έγγραφα αρμοδιότητας περισσότερων του ενός 
Προϊσταμένων Επιθεωρήσεων και του ΣΥ.Γ.Α.ΠΕ.Ζ. 

στ) Απαντήσεις σε αιτήματα των πολιτών που αφο¬ 
ρούν επανεξέταση θεμάτων, για τα οποία δόθηκε ήδη 
απάντηση από τον οικείο Προϊστάμενο της Επιθεώρη¬ 
σης Βορείου Ελλάδος, της Επιθεώρησης Νοτίου Ελλά¬ 
δος και του ΣΥ.Γ.Α.ΠΕ.Ζ. 

ζ) Απαντήσεις και διοικητικές πράξεις που αφορούν 
σε ενστάσεις, καταγγελίες, προσφυγές και αναφορές 
αρμοδιότητας της Επιθεώρησης Βορείου Ελλάδος, της 
Επιθεώρησης Νοτίου Ελλάδος και του ΣΥ.Γ.Α.ΠΕ.Ζ. που 
έχουν υποβληθεί στο Υπουργείο Περιβάλλοντος Ενέρ¬ 
γειας και Κλιματικής Αλλαγής. 

η) Συγκρότηση μη αμειβομένων επιτροπών και ομάδων 
εργασίας. 

θ) Τοποθετήσεις και μετακινήσεις υπαλλήλων εντός 
των διοικητικών μονάδων της Επιθεώρησης Βορείου 
Ελλάδος, της Επιθεώρησης Νοτίου Ελλάδος και του 
ΣΥ.Γ.Α.ΠΕ.Ζ., πλην των Προϊσταμένων των Τομέων και 
Τ μημάτων. 

ι) Θεώρηση βιβλιαρίων νοσηλείας των Προϊσταμένων 
των διοικητικών μονάδων του Σώματος Επιθεώρησης 
Περιβάλλοντος, Δόμησης, Ενέργειας και Μεταλλείων. 

ια) Μετακίνηση εκτός έδρας σε αποστολές και για 
υπηρεσιακούς λόγους στο εσωτερικό και στο εξωτερικό 
των Προϊσταμένων των διοικητικών μονάδων του Σώμα¬ 
τος Επιθεώρησης Περιβάλλοντος, Δόμησης, Ενέργειας 
και Μεταλλείων καθώς και μετακίνηση εκτός έδρας στο 
εξωτερικό για υπηρεσιακούς λόγους των Επιθεωρη¬ 
τών και του πόσης φύσεως προσωπικού του Σώματος 
Επιθεώρησης Περιβάλλοντος, Δόμησης, Ενέργειας και 
Μεταλλείων. 

ιβ) Χορήγηση αδειών πόσης ιρύσεως στους Προϊστα¬ 
μένους των διοικητικών μονάδων του Σώματος Επιθε¬ 
ώρησης Περιβάλλοντος, Δόμησης, Ενέργειας και Με¬ 
ταλλείων. 

ιγ) Χορήγηση αδειών υπηρεσιακής εκπαίδευσης και 
αδειών χωρίς αποδοχές, στο πόσης φύσεως προσωπικό 
των διοικητικών μονάδων του Σώματος Επιθεώρησης 
Περιβάλλοντος, Δόμησης, Ενέργειας και Μεταλλείων. 

ιδ)Έγκριση παρακολούθησης προγραμμάτων επιμόρ¬ 
φωσης των προϊσταμένων των διοικητικών μονάδων 
του Σώματος Επιθεώρησης Περιβάλλοντος, Δόμησης, 
Ενέργειας και Μεταλλείων. 

ιε) Διενέργεια διαχειριστικού ελέγχου κατά παντός 
υπευθύνου, καθώς και έκδοση των καταλογιστικών 
πράξεων. 

ιστ) Αναστολή εκτέλεσης διοικητικών πράξεων κατά 
των οποίων έχει ασκηθεί αίτηση ακύρωσης ενώπιον 
του Συμβουλίου της Επικράτειας και του Διοικητικού 
Εφετείου, πλην των περιπτώσεων που τις πράξεις αυτές 
έχει εκδώσει ο Υπουργός ή ο Υφυπουργός. 

ιζ) Εισηγήσεις νομοθετικών και άλλων διοικητικών μέ¬ 
τρων για την εφαρμογή της νομοθεσίας που εμπίπτει 
στην αρμοδιότητα του Σώματος Επιθεώρησης Περιβάλ¬ 
λοντος, Δόμησης, Ενέργειας και Μεταλλείων καθώς και 
της νομοθεσίας για την περιβαλλοντική ευθύνη. 

ιη) Αποφάσεις, πράξεις ή εντολές για το πρόγραμμα 
εκτέλεσης των αμετάκλητων δικαστικών αποφάσεων 
κατεδάφισης, καθώς και αποφάσεις για την εκτέλεση 
των αμετάκλητων δικαστικών αποφάσεων κατεδάφισης 
με μηχανικά μέσα τρίτων σύμφωνα με τα ισχύοντα στο 
άρθρο 28 Ν. 4014/2011 (ΦΕΚ Α' 209). 

ιθ) Εκθέσεις, πορίσματα και λοιπά έγγραφα που αφο¬ 
ρούν σε κατευθύνσεις και αποτελέσματα που προκύ¬ 
πτουν από το ελεγκτικό έργο των Υπηρεσιών καθώς 
και από την εφαρμογή της νομοθεσίας για την περι¬ 
βαλλοντική ευθύνη. 

κ) Αποφάσεις επιβολής προστίμου κατόπιν σχετικής 
εισήγησης του Σώματος Επιθεώρησης Περιβάλλοντος, 
Δόμησης, Ενέργειας και Μεταλλείων. 

κα)Έγκριση Σχεδίων Συμμόρφωσης που εισηγείται το 
Σώμα Επιθεώρησης Περιβάλλοντος, Δόμησης, Ενέργειας 
και Μεταλλείων. 

κβ) Χορήγηση αδειών ελεγκτή δόμησης που προβλέ- 
πονται στο άρθρο 10 του Ν. 4030/2011 (ΦΕΚ Α' 249). 

Αρθρο 4 

Προϊστάμενοι Γενικών Διευθύνσεων 

Α. Στους Προϊσταμένους Γενικών Διευθύνσεων του 
Υπουργείου Περιβάλλοντος, Ενέργειας και Κλιματικής 
Αλλαγής αρμοδιότητας του Αναπληρωτή Υπουργού, 
καθώς και στον Γ ενικό Επιθεωρητή του Σώματος Επι¬ 


θεώρησης Περιβάλλοντος, Δόμησης, Ενέργειας και Με¬ 
ταλλείων, παρέχεται η εξουσιοδότηση υπογραφής «Με 
εντολή Αναπληρωτή Υπουργού» αποφάσεων, εγγράφων 
και λοιπών διοικητικών πράξεων της Γ ενικής Διεύθυνσης 
στην οποία προίστανται και αφορούν σε: 

1. Έγγραφα και πράξεις που απορρέουν από τις αρ¬ 
μοδιότητες που προβλέπονται στην παράγραφο 2 του 
άρθρου 78 Ν. 1892/90 (ΦΕΚ Α' 101). 

2. Απαντήσεις σε αιτήματα επανεξέτασης ή αναφορές 
παραπόνων ή παραλείψεων υπηρεσιακών οργάνων του 
ΥΠΕΚΑ, για τα οποία έχει ήδη απαντήσει η αρμόδια 
Διεύθυνση. 

3. Έγγραφα αρμοδιότητας περισσότερων του ενός 
Προϊσταμένων Διευθύνσεων. 

4. Χορήγηση αδειών πάσης φύσεως στους Προϊστα¬ 
μένους αυτοτελών ή μη Τ μημάτων ή Γ ραφείων. 

5. Θεωρήσεις των ημερολογίων κίνησης, οδοιπορικών 
εξόδων και ημερήσιας αποζημίωσης των Προϊσταμένων 
Διευθύνσεων. 

6. Εισήγηση μετακίνησης εκτός έδρας σε αποστολές 
στο εξωτερικό των Προϊσταμένων Διευθύνσεων, Αυτο¬ 
τελών ή μη Τ μημάτων ή Γ ραφείων και των υπαλλήλων 
αυτών. 

7. Μετακίνηση εκτός έδρας σε αποστολές στο εσω¬ 
τερικό των Προϊσταμένων Γ ενικών Διευθύνσεων. 

δ.Έγγραφα αξιολόγησης των Προϊσταμένων Διευθύν¬ 
σεων και την εκτίμηση με ειδική σημείωση της αξιολό¬ 
γησης από αυτούς των Προϊστάμενων των Τμημάτων. 

9. Απαντήσεις σε ερωτήματα Υπηρεσιών ή νομικών 
προσώπων, σε θέματα αρμοδιότητας της Γ ενικής τους 
Διεύθυνσης. 

10. Έγγραφα διαβίβασης στη Γενική Γραμματεία του 
Υπουργικού Συμβουλίου σχεδίων προεδρικών διαταγ¬ 
μάτων. 

Β. Στον Προϊστάμενο της Γενικής Διεύθυνσης Πολε¬ 
οδομίας, ειδικότερα, πέραν των παραπάνω, παρέχεται 
η εξουσιοδότηση υπογραφής «Με εντολή Αναπληρωτή 
Υπουργού» αποφάσεων, εγγράφων και λοιπών διοικη¬ 
τικών πράξεων που αφορούν σε: 

1. Έγκριση τεχνικών προδιαγραφών για μελέτες αρ¬ 
μοδιότητας των Διευθύνσεων πού υπάγονται σε αυτόν. 

2. Έγκριση μελετών αρμοδιότητας των Διευθύνσεών 
του που απορρέουν από γνωμοδοτήσεις του Κεντρικού 
Συμβουλίου Πολεοδομικών Θεμάτων και Αμφισβητήσεων 
(ΚΕΣΥΠΟΘΑ) ή του Κεντρικού Συμβουλίου Αρχιτεκτο¬ 
νικής (ΚΕΣΑ). 

3. Έγγραφα κατ' εφαρμογή των ειδικών ρυθμίσεων 
που θεσπίζονται κατ' εξουσιοδότηση της παραγράφου 
2 του άρθρου 45 Ν. 3316/2005 (ΦΕΚ Α' 42) σχετικά με 
τα αποφαινόμενα και γνωμοδοτούντα όργανα για τις 
ανάγκες εφαρμογής του νόμου αυτού. 

4. Τεχνικές εγκυκλίους για την εφαρμογή της οικείας 
νομοθεσίας αρμοδιότητας της Γ ενικής Διεύθυνσης. 

5. Οριστική απόφαση ως προς τον χαρακτηρισμό επι¬ 
κινδύνων κτιρίων μετά από γνωμοδότηση τριμελούς 
τεχνικής επιτροπής. 

Γ. Στον Προϊστάμενο της Γενικής Διεύθυνσης Ανά¬ 
πτυξης και Προστασίας Δασών και Αγροπεριβάλοντος, 
ειδικότερα, πέραν των παραπάνω, παρέχεται η εξουσιο¬ 
δότηση υπογραφής «Με εντολή Αναπληρωτή Υπουργού» 
αποφάσεων, εγγράφων και λοιπών διοικητικών πράξεων 
που αφορούν σε: 

1. Διάθεση με λογιστική χρεοπίστωση πριστής ξυλείας. 

2. Διάθεση ξύλου κατασκευών από την Κρατική Βιο¬ 
μηχανία Ξύλου Καλαμπάκας. 

3. Διάθεση άνευ δημοπρασίας πριστής ξυλείας, από 
τη μονάδα πριστηρίου και εμποτιστηρίου της Κρατικής 
Βιομηχανίας Ξύλου Καλαμπάκας στο Ξυλουργικό Εργα¬ 
στήριο της ίδιας Βιομηχανίας. 

4. Καθορισμός του τρόπου διαχείρισης των ακινήτων 
(κτιρίων και εγκαταστάσεων) που χρησιμοποιούν οι Δα¬ 
σικές Υπηρεσίες (Ν. 3147/2003 ΦΕΚ Α' 35, Ν. 3208/2003 
ΦΕΚ Α' 303 και Ν. 3399/2005 ΦΕΚ Α' 255). 

5. Απόφαση εμπλουτισμού βιοτόπων με θηράματα. 

6. Απόφαση καθορισμού όρων και προϋποθέσεων δι¬ 
εξαγωγής αγώνων κυνηγετικών σκύλων. 

7. Απόφαση καθορισμού χώρων εκγύμνασης καθώς και 
διεξαγωγής αγώνων κυνηγετικών σκύλων, στις Ελεγχό¬ 
μενες Κυνηγετικές Περιοχές (ΕΚΠ). 

8. Απόφαση για τον ορισμό του συντελεστή Μ που 
προσαρμόζεται κατά έτος και χρησιμοποιείται για την 
εφαρμογή ορισμένων διατάξεων του Π.Δ. 437/1981 (ΦΕΚ 
Α' 120). 

9. Δέσμευση καυσοξύλων για την κάλυψη αναγκών 
του στρατού και απόφαση καθορισμού του τιμήματος 
διάθεσης καυσοξύλων στο στρατό. 

10. Τιμές ανάθεσης υλοτομικών και λοιπών συγκομι- 
στικών εργασιών. 

11. Καθορισμός τιμήματος διάθεσης τεχνικής ξυλείας 
για κάλυψη ατομικών αναγκών των κατοίκων. 

12. Δέσμευση ξυλείας για τη λειτουργία κρατικών βι¬ 
ομηχανιών ξύλου. 

Δ. Στον Γενικό Επιθεωρητή του Σώματος Επιθεώρησης 
Περιβάλλοντος, Δόμησης, Ενέργειας και Μεταλλείων 
πέραν των παραπάνω, παρέχεται ειδικότερα η εξουσιο¬ 
δότηση υπογραφής «Με εντολή Αναπληρωτή Υπουργού» 
αποφάσεων, εγγράφων και λοιπών διοικητικών πράξεων 
που αφορούν σε: 

1. Μετακίνηση εκτός έδρας στο εσωτερικό των Προ¬ 
ϊσταμένων Διευθύνσεων του Σώματος Επιθεώρησης 
Περιβάλλοντος, Δόμησης, Ενέργειας και Μεταλλείων 
και των υπαλλήλων που υπάγονται απ’ ευθείας στους 
Γ ενικούς Επιθεωρητές. 

Άρθρο 5 

Προϊστάμενοι Διευθύνσεων 

Α. Στους Προϊσταμένους των Διευθύνσεων του Υπουρ¬ 
γείου αρμοδιότητας Αναπληρωτή Υπουργού, συμπερι¬ 
λαμβανομένων των Διευθύνσεων των οποίων οι αρμο¬ 
διότητες ασκούνται παράλληλα από τον Υπουργό και 
τον Αναπληρωτή Υπουργό, καθώς και στους Προϊστα¬ 
μένους Τμημάτων του Σώματος Επιθεώρησης Περιβάλ¬ 
λοντος, Δόμησης, Ενέργειας και Μεταλλείων παρέχεται 
η εξουσιοδότηση υπογραφής «Με εντολή Αναπληρωτή 
Υπουργού» αποφάσεων, εγγράφων και λοιπών διοικη¬ 
τικών πράξεων σε θέματα της Διεύθυνσής τους που 
αφορούν σε: 

1. Χορήγηση αντιγράφων από τα τηρούμενα διαβαθ¬ 
μισμένα έγγραφα. 

2. Θεώρηση όλων των σχεδίων και τευχών εγκεκρι¬ 
μένων μελετών. 

3. Σύσταση επιτροπών για την παρακολούθηση και 
παραλαβή μελετών και έργων της αρμοδιότητάς τους 
καθώς και παραλαβή και πληρωμή των επιμέρους φά¬ 


σεων και σταδίων μελετών, σύμφωνα με τις διατάξεις 
του Ν. 3316/05 (ΦΕΚ Α' 42). 

4. Πράξεις θέσης εγγράφων στο αρχείο εάν δεν επι¬ 
βάλλεται ενέργεια ή μετά από επιβαλλόμενη ενέργεια. 

5. Αποστολή φακέλων και παροχή πληροφοριών και 
απόψεων (εκτός ερωτημάτων) στο Συμβούλιο της Επι¬ 
κράτειας, στο Ελεγκτικό Συνέδριο και λοιπά Διοικητικά 
Δικαστήρια, στο Νομικό Συμβούλιου του Κράτους και 
στο Τμήμα Νομοθετικής Πρωτοβουλίας και Έργου του 
Υπουργείου Περιβάλλοντος, Ενέργειας και Κλιματικής 
Αλλαγής. 

6. Έγκριση των δικαιολογητικών των δαπανών που 
υπάγονται στην αρμοδιότητα των Διευθύνσεών τους. 

7. Έγκριση εκπόνησης μελετών και εκτέλεσης εργα¬ 
σιών με υπηρεσιακά συνεργεία, καθώς και έλεγχο και 
παραλαβή αυτών. 

8. Χορήγηση κανονικών αδειών στους υπαλλήλους 
της Διεύθυνσής τους. 

9. Θεώρηση των βιβλιαρίων νοσηλείας όλων των υπαλ¬ 
λήλων της υπηρεσίας τους. 

10. Ενέργειες προς το Εθνικό Τυπογραφείο για εκτυ¬ 
πώσεις, χορηγήσεις φύλλων της Εφημερίδας κ.λπ. 

11. Μετακινήσεις του μονίμου και του επί συμβάσει 
προσωπικού οποιοσδήποτε κατηγορίας και κλάδου, που 
υπηρετεί στην Διεύθυνσή τους, μεταξύ των διαφόρων 
Τμημάτων της ίδιας Διεύθυνσης, αναλόγως των υπηρε¬ 
σιακών αναγκών, εξαιρουμένων των Προϊσταμένων των 
Τ μημάτων αυτών. 

12. Μετακίνηση εκτός έδρας σε αποστολές στο εσωτε¬ 
ρικό των Προϊσταμένων Τμημάτων και των υπαλλήλων 
της Διεύθυνσής τους. 

13. Θεωρήσεις των ημερολογίων κίνησης, οδοιπορικών 
εξόδων και ημερήσιας αποζημίωσης των Προϊσταμένων 
Τμημάτων ή Γραφείων και των υπαλλήλων. 

14. Μέριμνα για την έκδοση αποφάσεων μετακίνησης 
εκτός έδρας των υπαλλήλων και των Προϊσταμένων 
Τμημάτων και Διεύθυνσης της Διεύθυνσής τους μετά 
από αίτημα στην αρμόδια οικονομική υπηρεσία για 
ανάληψη δαπάνης από τον Τακτικό Προϋπολογισμό ή 
τη διάθεση πίστωσης από το Πρόγραμμα Δημοσίων 
Επενδύσεων. 

15/Εγγραφα προς τις Υπηρεσίες αναφορικά με θέματα 
που σχετίζονται με την άσκηση των αρμοδιοτήτων τους. 

16. Χορήγηση αντιγράφων από τα στοιχεία των τηρου- 
μένων στην υπηρεσία φακέλων, εφόσον επιτρέπεται η 
χορήγησή τους από το Νόμο, καθώς και των σχετικών 
διαβιβαστικών εγγράφων αποστολής τους. 

17. Σύγκληση συσκέψεων με φορείς και λοιπά συναρ- 
μόδια υπουργεία για θέματα αρμοδιότητας της Διεύ¬ 
θυνσής τους. 

18. Ενημερωτικού χαρακτήρα έγγραφα προς λοιπά 
Υπουργεία, τη Βουλή και άλλους φορείς επί θεμάτων 
αρμοδιότητας της Διεύθυνσής τους. 

19. Αποφάσεις σύστασης επιτροπών εκκαθάρισης των 
αρχείων. 

20. Παροχή στοιχείων και πληροφοριών σε θέματα 
της αρμοδιότητας τους, κατ’ εφαρμογή του άρθρου 5 
του Ν. 2690/1999 (ΦΕΚ Α' 45). 

21. Βεβαιώσεις για την πραγματοποίηση υπερωριακής 
εργασίας των υπαλλήλων που είναι τοποθετημένοι στη 
Διεύθυνση τους. 

22. Απαντήσεις σε αναφορές παραπόνων πολιτών. 

23. Πράξεις θέσης εγγράφων στο αρχείο αν δεν επι¬ 
βάλλεται ενέργεια ή μετά από την επιβαλλόμενη ενέρ¬ 
γεια. 

24. Εντολές για δημοσίευση στον ημερήσιο και πε¬ 
ριοδικό τύπο. 

25. Έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων. 

Β. Στον Προϊστάμενο της Διεύθυνσης Τοπογραφικών 
Εφαρμογών και Γεωχωρικών Πληροφοριών πέραν των 
παραπάνω, παρέχεται ειδικότερα η εξουσιοδότηση 
υπογραφής «Με εντολή Αναπληρωτή Υπουργού» απο¬ 
φάσεων, εγγράφων και λοιπών διοικητικών πράξεων σε 
θέματα της Διεύθυνσής τους που αφορούν σε: 

1. Θεώρηση των διαγραμμάτων που συνοδεύουν δι¬ 
οικητικές πράξεις που αναφέρονται σε πολεοδομικές 
ρυθμίσεις (εγκρίσεις, επεκτάσεις, τροποποιήσεις κ,λπ. 
ρυμοτομικών σχεδίων, αναστολή εκτέλεσης οικοδομικών 
εργασιών και χορήγηση οικοδομικών αδειών κ.α). 

2. Δημοσίευση των προεδρικών διαταγμάτων και απο¬ 
φάσεων πολεοδομικών ρυθμίσεων στην Εφημερίδα της 
Κυβερνήσεως (ΦΕΚ). 

Γ. Στον Προϊστάμενο της Διεύθυνσης Έργων Αστικών 
Αναπλάσεων, πέραν των παραπάνω, παρέχεται ειδικό¬ 
τερα η εξουσιοδότηση υπογραφής «Με εντολή Αναπλη¬ 
ρωτή Υπουργού» αποφάσεων, εγγράφων και λοιπών 
διοικητικών πράξεων που αφορούν σε: 

1. Έγκριση μελετών αποκατάστασης και συντήρησης 
όψεων κτιρίων σύμφωνα με τα οριζόμενα στην περίπτω¬ 
ση β’ της παραγράφου 3 του άρθρου 14 του Ν. 3044/2002 
(ΦΕΚ Α' 197) για τις περιοχές της παραγράφου 1 του 
άρθρου 7 του Ν. 2947/2001 (ΦΕΚ Α' 228). 

Δ. Στους Προϊσταμένους των Υπηρεσιών του Σώμα¬ 
τος Επιθεώρησης Περιβάλλοντος, Δόμησης, Ενέργει¬ 
ας και Μεταλλείων πέραν των παραπάνω, παρέχεται 
ειδικότερα η εξουσιοδότηση υπογραφής «Με εντολή 
Αναπληρωτή Υπουργού» αποφάσεων, εγγράφων και 
λοιπών διοικητικών πράξεων σε θέματα αρμοδιότητας 
των Υπηρεσιών τους που αφορούν σε: 

1. Μετακίνηση εκτός έδρας στο εσωτερικό των Προϊ¬ 
σταμένων των Τμημάτων τους και των υπαλλήλων τους. 

2. Εντολή διενέργειας αυτοψιών στα πλαίσια των δι¬ 
αδικασιών αρμοδιότητας τους. 

3. Έγκριση και διακίνηση υλικών ή εφοδίων που δια¬ 
χειρίζονται. 

4. Αποφάσεις ορισμού διαχειριστών του αναλώσιμου 
και του μη αναλώσιμου υλικού. 

5. Διαβίβαση στην Υπηρεσία Δημοσιονομικού Ελέγχου 
των δικαιολογητικών απόδοσης λογαριασμού για το 
Πρόγραμμα Δημοσίων Επενδύσεων. 

6. Έλεγχο πληρωμής του προσωπικού του Σώματος 
Επιθεώρησης Περιβάλλοντος, Δόμησης, Ενέργειας και 
Μεταλλείων για οδοιπορικά έξοδα και ημερήσιες απο¬ 
ζημιώσεις. 

Άρθρο 6 

Προϊστάμενοι Αυτοτελών Τμημάτων ή Γραφείων 

Στους Προϊσταμένους αυτοτελών Τ μημάτων ή Γ ρα¬ 
φείων αρμοδιότητας Αναπληρωτή Υπουργού, παρέχεται 
η εξουσιοδότηση υπογραφής «Με εντολή Αναπληρωτή 
Υπουργού» αποφάσεων, εγγράφων και λοιπών διοικητι¬ 


κών πράξεων σε όλα τα θέματα που έχουν οι ανωτέρω 
Προϊστάμενοι Διευθύνσεων και Τμημάτων του Υπουρ¬ 
γείου. 

Αρθρο 7 

Προϊστάμενοι των Τμημάτων του Υπουργείου 

Στους Προϊσταμένους των Τμημάτων του Υπουργείου 
αρμοδιότητας Αναπληρωτή Υπουργού, συμπεριλαμβα¬ 
νομένων των Τ μημάτων των Διευθύνσεων των οποίων οι 
αρμοδιότητες ασκούνται παράλληλα από τον Υπουργό 
και τον Αναπληρωτή Υπουργό, καθώς και των Τμημάτων 
του Σώματος Επιθεώρησης Περιβάλλοντος, Δόμησης, 
Ενέργειας και Μεταλλείων, παρέχεται η εξουσιοδότηση 
υπογραφής «Με εντολή Αναπληρωτή Υπουργού» απο¬ 
φάσεων, εγγράφων και λοιπών διοικητικών πράξεων σε 
θέματα του Τμήματός τους που αφορούν σε: 

1. Παραπομπή στο αρχείο υποθέσεων αρμοδιότητάς 
τους που έχουν περατωθεί ή για τις οποίες δεν απαι¬ 
τείται ενέργεια. 

2. Επιστροφή αναφορών που δεν υποβλήθηκαν ιεραρ¬ 
χικά. 

3. Έγκριση για χορήγηση αντιγράφων, εφόσον επι¬ 
τρέπεται από το Νόμο η χορήγησή τους καθώς και τα 
σχετικά έγγραφα αποστολής τους. 

4. Έκδοση πιστοποιητικών και βεβαιώσεων σε θέματα 
που είναι δυνατόν να βεβαιωθούν από τα στοιχεία που 
τηρούνται στην υπηρεσία, εφόσον δεν υπάρχει απαγο¬ 
ρευτική διάταξη. 

5. Έγγραφα με τα οποία γίνεται ανακοίνωση ή κοινο¬ 
ποίηση αποφάσεων και εγκυκλίων. 

6. Περιλήψεις αποφάσεων και πράξεων που δημοσι¬ 
εύονται στην εφημερίδα της Κυβέρνησης. 

7. Διαβιβαστικά, πληροφοριακά και υπομνηστικά έγ¬ 
γραφα, καθώς και έγγραφα που αφορούν στη συμπλή¬ 
ρωση στοιχείων ελλιπούς αλληλογραφίας. 

8. Έγγραφα με τα οποία ζητούνται ή παρέχονται πλη¬ 
ροφορίες ή οδηγίες για την ορθή εφαρμογή των νόμων 
για θέματα που έχουν αποφανθεί τα αρμόδια κατά νόμο 
όργανα. 

Αρθρο 8 

Τελικές Διατάξεις 

1. Όπου για την άσκηση της εξουσιοδότησης υπο¬ 
γραφής «Με εντολή Αναπληρωτή Υπουργού» απαιτείται 
απλή γνώμη του Κεντρικού Συμβουλίου Πολεοδομικών 
Θεμάτων και Αμφισβητήσεων (ΚΕΣΥΠΟΘΑ) ή του Κεντρι¬ 
κού Συμβουλίου Αρχιτεκτονικής (ΚΕΣΑ) όπως προβλέπο- 
νται στον νόμο 4030/2011 (ΦΕΚ Α' 249), η εξουσιοδότηση 
ισχύει μόνο για την υπογραφή απόφασης σύμφωνης με 
την γνώμη του Συμβουλίου αυτού. 

2. Κάθε διοικητική πράξη που εκδίδεται με βάση την 
παρούσα εξουσιοδοτική απόφαση πρέπει να αναφέρει 
στο προοίμιό της τα στοιχεία αυτής. 

3. Από την έναρξη ισχύος της παρούσας απόφασης 
καταργούνταί: 

α) η με αριθμό 20237/14-4-2014 υπουργική απόφαση 
«Εξουσιοδότηση υπογραφής «Με εντολή Υπουργού» 
του Υπουργού και «Με εντολή Αναπληρωτή Υπουργού» 
του Αναπληρωτή Υπουργού Περιβάλλοντος Ενέργειας 
και Κλιματικής Αλλαγής στους Γενικούς και Ειδικούς 

Γραμματείς καθώς και στους Προϊσταμένους των Γενι¬ 
κών Διευθύνσεων, Διευθύνσεων, Τμημάτων, Αυτοτελών 
Γ ραφείων και Ειδικών Υπηρεσιών του Υπουργείου Πε¬ 
ριβάλλοντος, Ενέργειας και Κλιματικής Αλλαγής» (ΦΕΚ 
Β' 956) όπως ισχύει. 

β) κάθε άλλη διάταξη που ρυθμίζει με τρόπο διαφο¬ 
ρετικό θέματα εξουσιοδότησης υπογραφής που ρυθμί¬ 
ζονται με την παρούσα. 


Αρθρο 9 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2014 

